El Fronte de Libarasion del Popoło Sloven ła ze stada na organizasion pułìtega de rezistensa fondada el 26 de apriłe del 1941 in Slovènia par darghe contro a ła ocupasion de łe potense de l'Ase inte ła seconda guera mondiałe e restada attiva fin al 1953. El Fronte de libarasion el unionea corenti pułìteghe col mìnemo comun denomenador de èsar antifasiste co ła voja de conbàtar par ła indipendensa nasionałe. Al fronte ghe fea parte anca ła conponente comunista, ligada al pì grando movimento de rezistensa dei partezani jugosvlavi, el ghea avesto ła influensa domenante. Sta conponente ła ghea el fin partegołar de l'organizasion de ła rezistensa armada contro i ocupanti fin a ła libarasion de ła Slovènia.